 Dhinaca kalena, Cabdiraxmaan-Cirro waxa uu ka warramay kulankii dhawaan uu Madaxweynuhu la yeeshay guddoomiyeyaasha Xisbiyada Waddani iyo UCID Yeedhmada Madaxweynaha ayaa lahaa, labada qodob ee ugu muhiimsanaa waxay ahaayeen qabsoomidda doorashooyinka Golaha Wakiillada iyo Goleyaasha Deegaanka oo ku muddaysan inay qabsoomaan bisha saddexaad ee 2019, sida uu Madaxweynuhu sheegay Guddiga doorashooyinka wuu u yeedhay oo talo ayuu weydiiyey, soo jeedin ayey u soo gudbiyeen, soo jeedintaasina waxa uu u diray golaha Wakiillada iyo Guurtida, waxaanu ugu yeedhay Xisbiyada inay arrimaha doorashada ka wada tashadaan oo ay xisbiyaduna qayb ka noqdaan qabyo-tirka doorashooyinka, sidii awalba dhaqanku ahaan jiray. 